Rikunarita-ORG/Wikinium huggingface dataset:
# Antisemitizmas

Geltona Dovydo žvaigždė – Holokausto simbolis.
**Antisemitizmas** – priešiškumas ar išankstinis nusistatymas, nukreiptas prieš žydus, kaip tautinę, religinę ar rasinę grupę. Antisemitizmo terminas apima bet kokią neigiamą ekspresiją žydų atžvilgiu, nuo individualios neapykantos iki žiauraus persekiojimo. Nors pagal terminą tai būtų nusistatymas prieš semitus, tačiau jis reiškia konkretų nusistatymą prieš žydus. Bene žinomiausias ir žymiausias istorijoje antisemitizmo atvejis – Adolfo Hitlerio ideologija nacizmas, kurio pagrindu Holokauste išžudyti milijonai žydų visoje Europoje.

Antisemitizmas gali būti bendrai suskirstytas į tris kategorijas:

* **Religinis antisemitizmas** ar antijudaizmas, nukreiptas prieš judaizmo išpažinėjus;
* **Rasinis antisemitizmas**, nukreiptas prieš žydų tautą;
* **Naujasis antisemitizmas**, kurio koncepcija susiformavo XX-XXI amžiuje. Šis antisemitizmas nukreiptas prieš Izraelio valstybę, šio antisemitizmo pasekėjai radikalūs musulmonai fundamentalistai. Ši koncepcija glaudžiai susijusi su antisionizmu, judėjimu ir/ar pažiūromis, nukreiptais prieš sionizmą – politinį judėjimą, kovojusį už žydų valstybės (Izraelio) atkūrimą Palestinoje.

## Etimologija

Manoma, kad žodis „antisemitiškas“ (*antisemitisch* vokiečių kalboje) pirmą kartą pavartotas 1860 m. 1879 m. pirmą kartą buvo panaudotas žodis „antisemitizmas“ (*Antisemitismus* vokiečių kalboje).

Šiandieninė šių žodžių vartosena neatitinka jų apibrėžimo, kadangi jie reiškia ne nusistatymą ir/ar veiksmus prieš semitus, bet prieš žydus ir/ar judėjus. Žydai tėra vieni iš semitų, antisemitizmas neapima arabų, asirų, etiopų ar maltiečių. Tačiau šių terminų: „antisemitizmas“ ir „antisemitinis“ vartosena yra labai įsigalėjusi ir vargu ar bus pakeista.

Lygiai taip pat netikslus yra ir terminas „rasinis antisemitizmas“. Nei semitai, nei žydai nėra atskira rasė (laisva rasės sąvokos vartosena, neatitinkanti biologinės tikrovės, remiasi XIX a. susiformavusia samprata). Tačiau ši vartosena yra įsigalėjusi Vakarų Europos ir JAV kultūroje, todėl irgi sunkiai pakeičiama į „etninį antisemitizmą“ ar „tautinį antisemitizmą“, kurie būtų tikslesni terminai.

## Taip pat skaitykite

* Holokaustas
* Antisemitizmas Lietuvoje

## Nuorodos

* Ingrida JAKUBAVIČIENĖ. Iš kur ta lietuvių pagarba nacizmui? Archyvuota kopija 2014-08-22 iš Wayback Machine projekto.

## Šaltiniai
# Pepsi

**Pepsi**|  |
| **Kilmės šalis** |  Jungtinės Amerikos Valstijos |
| **Gamintojas** | PepsiCo |
| **Spalva** | karamelinė |
| **Gaminamas nuo** | 1893 m. |
| **Rūšis** | kola |
| **Šūkis** | „Out of the Blue“ |
| **Ankstesnis pavadinimas** | „Brad’s Drink“ „Pepsi-Cola“ |
| **Kitos versijos** | Diet Pepsi, Pepsi Wild Cherry, Pepsi Twist ir kt. |
| **Susiję gėrimai** | „Coca-Cola“ |
| **Interneto svetainė** | pepsi.com |

**Pepsi** – gazuotas nealkoholinis gėrimas, gaminamas JAV kompanijos „PepsiCo“. Pirmasis toks gėrimas buvo sukurtas 1893 m. ir vadintas **Brad’s Drink**, 1898 m. pervadintas į **Pepsi-Cola**, o dabartinį pavadinimą įgavo 1961 m.

Šį gėrimą 1893 m. išrado JAV farmacininkas Caleb Bradham savo vaistinėje ir vadino jį „Brad’s Drink“. 1898 m. gėrimą jis pervadino į „Pepsi-Cola“, nes gamyboje buvo naudojamas fermentas pepsinas ir kolamedžio riešutas. Taip pat recepte buvo cukrus ir vanilė.

Nuo aštunto XX a. dešimtmečio „Pepsi“ stipriai konkuruoja su panašiu gėrimu „Coca-Cola“.

2011 m. duomenimis „Pepsi“ yra trečiasis gaivusis gėrimas pagal pardavimus visame pasaulyje, jį lenkia „Coca-Cola“ ir kitas „The Coca-Cola Company“ gaminamas „Diet Coke“ gėrimas. „Pepsi“ per 2011 m. pardavė 892 milijonus šio gėrimo buteliukų.

## Nuorodos

* Oficiali svetainė

## Išnašos
# Dean Martin

|  |
| --- |
| Dean Martin |
|  |
| Biografija |
| Pilnas vardas | Dino Paul Crocetti |
| Gimė | 1917 m. birželio 7 d. Stiubenvilis, Ohajas  |
| Kilmė |  JAV |
| Mirė | 1995 m. gruodžio 25 d. (78 metai) Beverli Hilsas, Kalifornija  |
| Žanrai | Bigbendas, instrumentinė bei standartinė pop muzika, kantri, vokalinis džiazas, svingas, rokenrolas |
| Veikla | Muzikantas, dainininkas, aktorius, komikas, kino prodiuseris |
| Aktyvumo metai | 1939–1995 |
| Įrašų kompanija | Capitol, Reprise |

**Dynas Martinas** (angl. *Dean Martin*, tkr. *Dino Paul Crocetti*; 1917 m. birželio 7 d. – 1995 m. gruodžio 25 d.) – JAV dainininkas, kino bei televizijos aktorius, prodiuseris ir komikas. Viena žymiausių XX a. JAV scenos žvaigždžių. Būdamas „Rat Pack“ nariu, Martinas ryškia žvaigžde buvo keturiose šou verslo srityse: koncertų scenose/naktiniuose klubuose, įrašų studijoje, kine ir televizijoje.

Sentimentalus Martino balsas pelnė jam daugybę singlų hitų, tokių kaip „Memories Are Made of This“, „That’s Amore“, „Everybody Loves Somebody“, „You’re Nobody till Somebody Loves You“, „Sway“, „Volare“ ir „Ain’t That a Kick in the Head?“.

Vaidino tokiuose filmuose kaip „Rio Bravo“ (1959 m.), „The Sons of Katie Elder“ (1965 m.), „Oro uostas“ (1970 m.), „Oušeno vienuoliktukas“ (1960 m.), „Some Came Running“ (1958 m.), „Kiss Me, Stupid!“ (1964 m.). 1967 m. pelnė Auksinio gaublio apdovanojimą už savo paties vaidmenį komedijiniame šou „The Dean Martin Show“ (1965–1974 m.).

## Nuorodos

* Dean Martin svetainėje Internet Movie Database
# Bryan Cranston

| Bryan Cranston |
| --- |
|  |
| Bryan Cranston 2018 m. |
|  |
| Tikras vardas | Bryan Lee Cranston |
|  |
| Gimė | 1956 m. kovo 7 d. Los Andželas, JAV |
|  |
| Šalis |  JAV |
|  |  |
|  |  |
|  |  |
| Sutuoktinis | Robin Dearden |
| Vaikai | 1 |
|  |
| Aktyvumo metai | 1980–*dabar* |
| Užsiėmimas | aktorius |
| Žymesni vaidmenys |
| Bręstantis blogis – Volteris Vaitas Malkolmas vidurinysis – Halas Ponas Trumbo – Trumbo |
|  |
|  |

**Brajanas Li Krenstonas** (angl. *Bryan Lee Cranston*, g. 1956 m. kovo 7 d.) – amerikiečių aktorius.

Brajanas geriausiai žinomas dėl Volterio Vaito vaidmens „AMC“ kriminaliniame seriale „Bręstantis blogis“ (2008–2013 m.) ir Halo vaidmens „Fox“ komedijoje „Malkolmas vidurinysis“ (2000–2006 m.). Už vaidmenį seriale „Bręstantis blogis“ Krenstonas keturis kartus (2008, 2009, 2010 ir 2014 m.) pelnė „Primetime Emmy“ apdovanojimą už išskirtinį pagrindinio vaidmens atlikimą draminiame seriale.

Krenstonas vaidino keliuose kituose filmuose, pavyzdžiui, „Gelbstint eilinį Rajaną“ (1998 m.), „Mažoji mis“ (2006 m.), „Važiuok“ (2011 m.), „Operacija Argo“ (2012 m.), „Godzila“ (2014 m.) ir „Geroji pusė“ (2017 m.). Jis taip pat įgarsino filmus „Madagaskaras 3“ (2012 m.), „Kung Fu Panda 3“ (2016 m.) ir „Šunų sala“ (2018 m.).

## Išnašos
# Kerzono linija

Kerzono linija ir Lenkijos teritorijos pasikeitimai
Džordžas Kerzonas (George Curzon)
**Kerzono linija** – sąlyginė linija, rekomenduota Antantės Aukščiausios tarybos 1919 m. gruodžio mėnesį kaip rytinė Lenkijos siena. Ėjo per Gardiną, Jalovą, Nemirovą, Brestą, Dorogurską, Ustingą, rytų Grubešovą, Krylovą ir vakarų Ravą-Ruskają, rytų Peremislį iki Karpatų.

1920 m. liepos 10 d. Lenkija, matydama, kad nesėkmingai vystosi Lenkijos-sovietų karas, sutiko su tokia linija, tikėdamasi gauti labai reikalingą vakarų valstybių palaikymą. Jungtinės Karalystės užsienio reikalų ministras Džordžas Kerzonas (George Curzon) notoje, siųstoje Sovietų Rusijos vyriausybei, pareikalavo sustabdyti Raudonosios armijos puolimą (linija pavadinta jo vardu).

Sovietų Rusijos vyriausybė nekreipė dėmesio į šį pasiūlymą ir puolė toliau. Bet po kelių dienų reikalai fronte pasikeitė ir Sovietų Rusija privalėjo pasirašyti Rygos taikos sutartį 1921, pagal kurią Lenkijos siena ėjo daug ryčiau, negu Kerzono linija ir apėmė vakarines Ukrainos ir Baltarusijos dalis.

1939 m. rugsėjo mėn. prasidėjus Antrajam pasauliniam karui Sovietų Sąjunga, susitarusi su Vokietija, pasidalijo Europą ir įvedė armiją kai kur kiek ryčiau Kerzono linijos.

Sovietų vyriausybė Jaltos konferencijoje nurodė, kad Sovietų Sąjungos ir Lenkijos linija eis greta Kerzono linijos.

1945 m. rugpjūčio 16 d. Maskvoje buvo pasirašyta sutartis tarp SSRS ir Lenkijos galutinai nustačiusi SSRS-Lenkijos sieną (dalinai atitinkančią Kerzono liniją).

Subyrėjus SSRS, ši siena taip ir liko, tik jau kaip siena tarp Lenkijos iš vienos pusės ir Baltarusijos bei Ukrainos iš kitos pusės.

## Taip pat skaitykite

* Baltarusijos-Lenkijos valstybinė siena

## Išnašos
# Transportas

Keltuvas Italijos kalnuose
**Transportas**, **transportavimas** – žmonių ar krovinių perkėlimas iš vienos vietos į kitą; taip pat ekonomikos šaka, kurioje prekės ir keleiviai gabenami iš vienos vietos į kitą. Žodis kilęs iš lotyniškų žodžių *trans* (per, skersai) ir *portare* (nešti, gabenti).

XXI a. daugiausiai krovinių pervežama jūromis (daugiau kaip 63 %), o keleivių - automobiliais (71 %).

## Transporto rūšys ir reikšmė

Transportas skirstomas į tris kategorijas:

* oro (lėktuvai, dirižabliai, oro balionai, sraigtasparniai ir kt.),
* žemės (automobiliai, traukiniai, motociklai, dviračiai ir kt.)
* ir vandens (laivai, baržos ir kt.).

Taip pat transporto priemones skirstomos į dvi pagrindines grupes:

* motorinis transportas (automobiliai, motociklai, traukiniai, laivai, lėktuvai)
* bemotoris transportas (dviračiai, buriniai laivai, sklandytuvai).

Esant transporto sutrikimams, sumažėja žmonių komunikacinės galimybės, patiriami ekonominiai nuostoliai pačiose įvairiausiose veiklos sferose. Kai transporto sistemos sutrikimai tampa nuolatiniais (pvz., grūstys miestuose, parkavimo vietų stoka), tai sudaro kliūtis racionaliam išteklių panaudojimui, mažina darbo pasidalinimą, neigiamai veikia aplinką, mažina žmonių ekonominę gerovę bei gyvenimo kokybę. Dalį susisiekimo poreikio, esant nepakankamiems transporto sistemos pajėgumams, gali kompensuoti elektroninės ryšio priemonės, tačiau ta dalis kol kas nedidelė.

## Europos Sąjungos politika

ES politika transporto srityje nukreipta dviem pagrindinėmis kryptimis:

1. transporto sektoriaus liberalizavimas bei komercializavimas, t. y., valstybės monopolijų naikinimas, decentralizavimas, infrastruktūros valdymo atskyrimas nuo vežėjo, konkurencijos skatinimas, privatizavimas, kiekybinių apribojimų naikinimas,
2. transporto paslaugų saugumo bei kokybės gerinimas, poveikio gamtai mažinimas.

Šiems tikslams pasiekti pasitelkiamas transporto įmonių licencijavimas ir bendrų standartų nustatymas. Licencijavimas yra priemonė, kuria vykdomas kokybinis transporto verslo ribojimas: tiktai nustatytus kriterijus atitinkančios įmonės gauna leidimą užsiimti šiuo verslu. Šie kriterijai yra kvalifikacija, reputacija ir finansinis pajėgumas. Taip pat transporto priemonės turi atitikti techninius bei gamtosauginius standartus.

## Šaltiniai

## Nuorodos

* Lietuvos transportas
# Bavarų tarmė

|  |
| --- |
| Bavarų tarmė Boarisch |
| Kalbama | Austrijoje, Italijoje, Šveicarijoje, Vokietijoje, Čekijoje |
| Kalbančiųjų skaičius | apie 12 mln. |
| Kilmė | Indeuropiečių  germanų   vakarų germanų    vokiečių aukštaičių     **bavarų** |
| Kalbos kodai |
| ISO 639-2 | gem |
| ISO 639-3 | bar |
| Geografinis paplitimas |
|  |
|  Vikipedija **Bavarų tarmė** |

**Bavarų tarmė** (**austrų-bavarų tarmė**) – vokiečių kalbos tarmė, vartojama Bavarijoje, Austrijoje, dalyje Italijos ir Čekijos. Priklauso vokiečių aukštaičių tarmėms, kilusioms iš germanų prokalbės. Tai nėra valstybinė kalba.

## Nuorodos

* `bar`Duomenys apie kodu „bar“ žymimą kalbą svetainėje *ethnologue.com*
# iPad

**iPad**|  |
| Kūrėjas | Apple Inc. |
| Gamintojas | Foxconn |
| Išleidimo data | **Pirmoji serija:** 2010 m. balandžio 3 d. (2010-04-03) (Wi-Fi) 2010 m. balandžio 30 d. (2010-04-30) (Wi-Fi + 3G) 2010 m. gegužės 28 d. (2010-05-28) (Tarptautinis išleidimas) **Antroji serija:** 2011 m. kovo 11 d. (2011-03-11) (JAV) 2011 m. kovo 25 d. (2011-03-25) (Tarptautinis išleidimas) **Trečioji serija:** 2012 m. kovo 16 d. (2012-03-16) **Ketvirtoji serija & Mini pirmoji karta:** 2012 m. lapkričio 2 d. (2012-11-02) **Air:** 2013 m. lapkričio 1 d. (2013-11-01) **Mini 2:** 2013 m. lapkričio 12 d. (2013-11-12) **Air 2 & Mini 3:** 2014 m. spalio 22 d. (2014-10-22) |
| Nutraukimo data | {{{nutraukimo data}}} |
| Tipas | Planšetinis kompiuteris |
| Parduota vienetų | {{{parduota}}} |
| Operacinė sistema | iPad OS 15 |
| Procesorius | {{{cpu}}} |
| Pirmtakas | {{{pirmtakas}}} |
| Oficiali svetainė |

**iPad** – planšetinių kompiuterių serija, sukurta bendrovės „Apple Inc.“. Anksčiau juose buvo įdiegta iOS operacinė sistema, 2019 metais pristatyta originali iPad skirta iPadOS.

iPad Pro 2020 su Magic klaviatūra
Pirmosios kartos iPad modelis pristatytas 2010 m. balandžio mėn., praėjus 80 dienų buvo parduota jau apie 3 mln. jo vnt., o metų pabaigoje jau per 14,8 mln. vnt. 2011 m. kovą pasirodė iPad 2 modelis. 2012 m. Išleisti 3 ir 4 serijos iPad, bet pirmasis iPad Mini. 2013 metais pasirodė pirmasis iPad Air ir 2 serjos iPad Mini. 2014 metais pristatyti 2 serijos Mini ir 3 serijos Air iPad. 2015 metais pirmą kartą pasirodė iPad Pro (12.9"), bet atnaujinta iPad Mini serija su naujuoju 4 serijos planšetiniu kompiuteriu. 2016 m. Išleistas mažesnis (9.7") iPad Pro. 2017 m. išleistas 5 serijos iPad ir 2 serjos iPad Pro. 2018 m. pristatyti 6 serijos iPad ir 3 serjos iPad Pro. 2019 metais išleistas 3 serijos iPad Air, 5 serijos iPad Mini ir 7 serijos iPad. 2020 metais išleistas 4 serijos iPad Pro, 8 serijos iPad ir 4 serijos iPad Air.

## Šaltiniai

## Nuorodos

* Oficiali svetainė **(**liet.**)**
# Paramount Pictures

Paramount Pictures|  |
| Įkurta | 1912 m. |
| Centrinė būstinė | Los Andželas, Kalifornija, JAV |
| Svarbiausi darbuotojai | Brad Grey |
| Pajamos |  $3,0 mlrd. USD (2005 m.) |
| Holdingas | Viacom |
| Tinklalapis | www.paramount.com |

**Paramount Pictures Corporation** yra JAV kino kompanija. Įkurta 1912 metais, ji yra ilgiausiai egzistuojanti Amerikos kino studija.

Kompanija pastatė tokius filmus kaip „Krikštatėvis“, „Beverli Hilso policininkas“, „Miesto kaubojus“, „Titanikas“ (kartu su „20th Century Fox“), „The Sum of All Fears“ ir nemažai kitų daug apdovanojimų pelniusių filmų.

Menininkas Dario Campanile stovi priešais savo paveikslą, sukurtą „Paramount“ 75-mečiui. Paveikslas panaudotas kaip kompanijos logotipas